Iirimaa president
Iirimaa president (iiri keeles Uachtarán na hÉireann) on Iirimaa riigipea (president) ja Iiri kaitseväe ülemjuhataja. Presidendi valib rahvas, tema ametiaeg on seitse aastat ning ta võib olla ametis kuni kaks ametiaega. Peamiselt on presidendil tseremoniaalne funktsioon, kuid tal on õigus vastu võtta ka teatud otsuseid. Presidendiamet seati sisse 1937. aastal. Esimene president, Douglas Hyde, valiti 1938. aastal.